Ilustracija: Facebook

SPLITSKA Policijska uprava odgovorila je Indexu ima li što sporno s velikim slovom U na grbu malonogometnog kluba Ustanik, kojeg vodi politički tajnik HČSP-a i splitski gradski vijećnik Luka Podrug.

"U koordinaciji s Državnim odvjetništvom utvrdili smo kako u predmetnom slučaju nisu utvrđena obilježja kaznenog djela, niti prekršaja. Naime, obzirom da je naziv malonogometnog kluba Ustanik, grb kluba tumačiti kao promicanje ustaških simbola, bilo bi preširoko tumačenje odredbi zakona", drže u PU splitsko-dalmatinskoj.

Č se pretvorilo u U...

Slučaj se već istraživao, a Podrug je za Index ponovio što je rekao Državnom odvjetništvu.

Tekst se nastavlja ispod oglasa

"Na grbu smo imali Č u ležećem stavu s petokrakom. Dok smo ga dizali, Č se pretvorilo u U, a petokraka se razbila. Nije mi jasna ova paranoja. Podsjeća me na doba Univerzijade, kada se nije smjelo staviti slovo U, nego Y. Klub se zove Ustanik, koje bi slovo trebali imati na grbu", čudio se Podrug što ima kome smetati grb malonogometnog kluba. U pitanju je ionako, istaknuo je Podrug, tek stilizirani grb HČSP-a.

Istinu za reći, tamo ipak nema slova U...